जहाँ तक मध्यप्रदेश का सवाल है यहाँ कि फसल देश के खाद्यान्न भंडारण का एक बड़ा हिस्सा होती है| कारखाने लगाना अपनी जगह ठीक हो सकते हैं, पर खेत उजाड़ कर किसान को बेबस कर कौड़ी के मौल जमीन देना समझदारी नहीं है| एक हाथ में कृषि कर्मण अवार्ड के साथ दूसरा हाथ किसान के कंधे पर हाथ रखकर, जमीन पर उगते सीमेंट कंक्रीट जंगल को रोकने की है| कारखाने डबल रोटी बना सकते हैं, रोटी पैदा नहीं कर सकते| मध्यप्रदेश को रोटी पैदा करने दें| खेती को लाभ का उद्योग बनाने के जतन करे| हल थामने वालों के हाथों सायकिल रिक्शा का हैंडिल बुरा लगता है|